armvectores/hy_wikipedia_2023 huggingface dataset:
Լիլլի Բեխեր

Լիլլի Բեխեր (գերմ.՝ Lilly Becher, հունվարի 27, 1901(1901-01-27), Նյուրնբերգ, Միջին Ֆրանկոնիա, Բավարիա, Գերմանական կայսրություն - սեպտեմբերի 20, 1978(1978-09-20), Արևելյան Բեռլին, Արևելյան Գերմանիա), գերմանացի գրող և լրագրող։ 
Յոհաննես Ռոբերտ Բեխերի կինը։


== Կենսագրություն ==
Լիլլի Բեխերը սովորել է Մյունխենի գիմնազիայում, այնուհետև լեզուներ է ուսումնասիրել  Հայդելբերգի համալսարանում։ 1919 թվականին անդամակցել է Գերմանիայի կոմունիստական կուսակցությանը։ Աշխատել է Մյունխենի հրատարակչություններում և Բեռլինի Die Rote Fahne թերթում։ 1922-1923 թվականներին Բեռլինի Նյուքյոլն շրջանում ղեկավարել է KKE կանանց մասնաճյուղը։ 1924-1926 թվականներին ղեկավարել է իր կողմից հիմնադրված Die Arbeiterin կանանց ամսագիրը և աշխատել է Neuer Deutscher Verlag հրատարակչությունում` որպես սրբագրիչ և խմբագիր։ 1932-1933 թվականներին զբաղեցրել է Arbeiter Illustrierte Zeitung  թերթի գլխավոր խմբագրի պաշտոնը։ 1933-1934 թվականներին ապրել է Վիեննայում, այնուհետև մինչև 1936 թվականն աշխատել է Փարիզի «Editions du Carrefour» հրատարակչությունում, որտեղ հանդիպել է իր ապագա ամուսնուն՝ Յոհաննես Բեխերին։ 1936 թվականին Լիլլի Բեխերը հրապարակել է Ազգային սոցիալիստների կողմից հրեաների հետապնդման մասին առաջին փաստաթղթերը՝ «Դեղին բիծ» խորագրի ներքո։ Մինչև 1945 թվականը Լիլլի Բեխերը բնակվել է Մոսկվայում և աշխատել որպես պետական հրատարակչատան  թարգմանիչ, ինչպես նաև «Ինոստրաննայա լիտերատուրա» ամսագրում, Մոսկովյան ռադիոյում և «Ազատ Գերմանիա» ազգային կոմիտեում։ Վերադառնալով Գերմանիա` ընդունվել է Գերմանիայի Սոցիալիստական Միավորված կուսակցության շարքերը։ 1945-1950 թվականներին զբաղեցրել է  Neue Berliner Illustrierte-ի գլխավոր խմբագրի պաշտոնը։ 1958 թվականին ամուսնու մահից հետո ղեկավարել է Բեռլինի գեղարվեստի ակադեմիայի նրա անունը կրող արխիվը։


== Երկեր ==
Rote Signale. Gedichte und Lieder (Hrsg).; Berlin 1931
Der gelbe Fleck (Hrsg.); 1936
L. Becher, G. Prokop։ Johannes R. Becher. Bildchronik seines Lebens; Berlin 1963


== Ծանոթագրություններ ==


== Գրականություն ==
Bernd-Rainer Barth։ Becher, Lilly. In։ Wer war wer in der DDR? 5. Ausgabe. Band 1, Ch. Links, Berlin 2010, ISBN 978-3-86153-561-4.
Korpus (Becher), Lilly


== Արտաքին հղումներ ==
Literatur von und über Lilly Becher im Katalog der Deutschen Nationalbibliothek
Lilly-Becher-Archiv im Archiv der Akademie der Künste, Berlin
Հացավանի պատմության և մշակույթի անշարժ հուշարձանների ցանկ (Սյունիքի մարզ)

Անվան այլ կիրառումների համար տե՛ս՝ Հացավանի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Սյունիքի մարզի Հացավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 9 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Էլիել Սաարինեն

Էլիել Սաարինեն (ֆիններեն՝ Gottlieb Eliel Saarinen, օգոստոսի 20, 1873(1873-08-20)[…], Rantasalmi, Հարավային Սավո, Արևելյան Ֆինլանդիայի տարածշրջանային պետական վարչական գործակալություն, Eastern Finland Province, Ֆինլանդիա - հուլիսի 1, 1950(1950-07-01), Bloomfield Hills, Օկլենդ շրջան, Միչիգան, ԱՄՆ), ֆինն ճարտարապետ և դիզայներ, ազգային ռոմանտիզմի հիմնադիրը ֆիննական ճարտարապետության մեջ։
Էրո Սաարինենի հայրը։


== Կենսագրություն ==
Մանկության մի մասը անցկացրել է Սանկտ Պետերբուրգ նահանգի Գատչինայի մոտ գտնվող Շպանկովո գյուղում, որտեղ նրա հայրը՝ Յուխա Սաարինենը, ծառայել է որպես լյութերական ծխական համայնքի ղեկավար։ Սովորել է Գատչինայի պրոգիմնազիայում։ 1893-1897 թվականներին սովորել է Հելսինգֆորսի (Հելսինկի) համալսարանում (գեղանկարչություն) և Պոլիտեխնիկական ինստիտուտում (ճարտարապետություն)։ 1903-1923 թվականներին ապրել է Հելսինկիի հարևանությամբ գտնվող իր սեփական Վիտրես առանձնատանը՝ ճարտարապետական բյուրոյի իր գործընկերներ Արմաս Լինդգրենի և Գերման Գեզելիուսի հետ։ Սաարինենն ամուսնացել է երկու անգամ, 1904 թվականին երկրորդ անգամ ամուսնացել է Գեզելլիուսի քրոջ՝ Լոյեի հետ։ Այս ամուսնությունից ունեցել է երկու երեխա, աղջիկը՝ Եվա-Լիզան, որդին՝ Էրոն, ով հետագայում դարձավ ամերիկյան ամենահայտնի ճարտարապետը։ 1923 թվականին ընտանիքի հետ արտագաղթել է ԱՄՆ։
Սաարինենի նշանավոր գործը Հելսինկիի կայարանի շենքն է (1904-1914), այլ կառույցներից են՝ ֆիննական տաղավարը, Հելսինկիի Կենտրոնական կայարանը (1904–14) (1900) Փարիզի համաշխարհային ցուցահանդեսում, ստուդիա (1902) Վիտրեսկում (երկուսն էլ՝ Հերման Գեզելիուսի, Արմաս Լինդգրենի հետ), Ազգային թանգարանը (1902) Հելսինկիում։ 1923 թվականից աշխատել է ԱՄՆ-ում, 1937-ից՝ որդու՝ Էրո Սաարինենի հետ (եկեղեցի Միննեապոլիսում, 1950, Միննեսոթա նահանգ)։ Սաարինենի վաղ շրջանի քաղաքաշինական չիրականացված նախագծերը (հատկապես «Մեծ Հելսինգֆորս» նախագիծը, 1915-1918) զգալի ազդեցություն են ունեցել սկանդինավյան երկրների 1940-50-ական թվականներին քաղաքաշինության տեսության ու պրակտիկայի վրա։


== Ծանոթագրություններ ==


== Արտաքին հղումներ ==
Էլիել Սաարինեն
Ֆինլանդիայի ճարտարապետության թանգարան Archived 2017-03-06 at the Wayback Machine.
Ասաի

Ասաի (պորտ.՝ açaí) կամ Էվտերպա բանջարեղենային (լատ.՝ Euterpe oleracea), Էվտերպա տեսակի արմավ։ Տարածված է Բրազիլիայում, տեղական անվանումը՝ açaí, açaizeiro(պորտ.)։ Մշակվում է հատկապես Պարա նահանգում ուտելի միջուկի և պտուղների համար, որոնք հարուստ են օգտակար նյութերով։
Վայրի պայմաններում աճում է խոնավ վայրերում, գետերի ափերին 4-8 ծառերից կազմված խմբերով։ Ծառի բարձրությունը տատանվում է 12-20 մետրի, բնի հաստությունը՝ 15-20 սմ-ի սահմաններում։ Պտուղը մուգ մանուշակագույն հատապտղաձև կորիզապտուղ է։ Ամեն ծաղկաբույլի վրա կան 500-900 պտուղներ։ Բերքը հավաքվում է տարին երկու անգամ։ Պտուղներից ստացվում է ասաիի յուղ, որ հարուստ է պալմիտինաթթվով։

Ասաի արմավը սննցի կարևոր աղբյուր է Ամազոնի դելտայի բնակիչների համար։ Կաբոկլո հնդկացիներն իրենց սննդի մինչև 42 %-ն ավանդաբար ստացել են այդ բույսից։ Հիմնականում մշակվում է պտուղների համար, որոնցից պատրաստվում է «ասաի նա տիժելա» («Açaí na tigela») թանձր օշարակը։ Արմավի միջուկը նույնպես ուտելի է, սակայն ներկայում դրա ստացման համար սովորաբար մշակվում է մերձավոր Euterpe edulis (ժուսարա) տեսակը։


== Խարդախություններ ասաի պտուղներով ==
2004 թվականից սկսած MonaVie ընկերությունն ասաի պտուղներն ու դրանցից ստացված հյութը գովազդել է Միացյալ Նահանգների զանգվածային լրատվամիջոցներում որպես հրաշք սնունդ (superfood), որն ունի բազմաթիվ օգտակար հատկություններ և հակաօքսիդանտների մեծ խտություն, որոնք, իբր թե, կարող են կանխարգելել սրտանոթային համակարգի հիվանդությունները։ Այդ պնդումների գիտականորեն հաստատող տվյալներ չկան։ Արտահանման աճող ծավալների պայմաններում Բրազիլիայի հնդկացիները կորցրել են իրենց սննդի ավանդական աղբյուրը։
Խարդախությունների դեմ պայքարի կանադական կենտրոնը ասաիից ստացված դեղամիջոցների գովազդը որակել է որպես «միջազգային մասշտաբների խաբեություն»։ 2010 թվականին ԱՄՆ առևտրի դաշնային հանձնաժողովը ասաիից ստացվող սննդային հավելումների արտադրողներին մեղադրել է սպառողներին խաբելու մեջ, իբր թե այն ունակ է կանխարգելել քաղցկեղն ու նպաստել բնականոն քաշի պահպանմանը։


== Ծանոթագրություններ ==
Միջազգային արժեք

Միջազգային արժեք, համաշխարհային տնտեսության մեջ ապրանքի արտադրության վրա կատարվող աշխատանքի հասարակայնորեն անհրաժեշտ ծախսեր։ 
Յուրաքանչյուր երկիր ունի աշխատանքի արտադրողականության և լարունության ազգային որոշակի մակարդակ, հետևաբար նաև տվյալ ապրանքի արտադրության վրա կատարվող աշխատանքի հասարակայնորեն անհրաժեշտ ծախսերի որոշակի մեծություն, որով որոշվում է դրա ազգային արժեքը։ Համաշխարհային շուկայում ապրանքների փոխանակությունը կատարվում է հասարակայնորեն անհրաժեշտ համաշխարհային միջին ծախսերի՝ միջազգային արժեքի (իսկ հետագայում՝ միջազգային արտադրության գնի) հիման վրա։ 
Միջազգային արժեքն առաջանում է տարերայնորեն, աշխատանքի հասարակական զարգացած բաժանման և կապիտալիստական համաշխարհային առևտրում ընթացող մրցապայքարի հետևանքով, ապրանքների ազգային տարբեր արժեքների և արտադրության գների հիման վրա։ Այն որոշվում է արտադրության համաշխարհային հասարակայնորեն նորմալ պայմաններում ապրանքների արտադրության համար պահանջվող հասարակայնորեն անհրաժեշտ աշխատաժամանակով։ Վերջինը կախված է աշխատանքի համաշխարհային միջին լարունության մակարդակից, որը չափվում է աշխարհում աշխատանքի միջին միավորով, և աշխատանքի համաշխարհային միջին արտադրողականությունից, որն ազգային մակարդակների միջինն է։ Հասարակայնորեն անհրաժեշտ համաշխարհային միջին աշխատաժամանակի կազմավորման հիմքը հիմնականում խոշոր մատակարար երկրում տվյալ ապրանքի արտադրության պայմաններն են։ Տնտեսական առավել սերտ կապեր ունեցող երկրների միջև կատարվող փոխանակության մեջ մեծ դեր խաղացող ապրանքատեսակների համար կարող է ձևավորվել տարածաշրջանային արժեք, որը միջազգային արժեքի մի տեսակն է։
Խնձրա

Խնձրա (կամ Խնձորակ, Խանղիրակ), գյուղ Մեծ Հայքի Սյունիք նահանգի Ճահուկ գավառում, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում։


== Աշխարհագրություն ==
Գտնվում է Բջնակից 1,5-2 կմ ներքև, Նախիջևան գետի աջ ափին, գետից 2 կմ դեպի լեռնալանջերը, անտառով շրջապատված։


== Պատմություն ==
Խնձրայի անցյալի մասին գրավոր աղբյուրները լռում են։ Տեղանքի ուսումնասիրությունը թույլ է տալիս կարծելու, որ Խնձրան եղել է միջին մեծության գյուղ, տեղադրված անտառի բացատային մասում, շրջապատված անտառային խնձորենիներով, որի համար էլ անվանվել է Խնձորակ, Խնձրա։ Այդ գյուղատեղից սայլի ճանապարհ է գնում դեպի Բջնակի «Մարնի փոշտ» գյուղատեղին։ Գյուղի ավերակներում, կիսաքանդ վիճակում դեռ մնում է հայկական եկեղեցին, որի փլատակներում կան տասնյակ խոշոր (2-3 մ երկարությամբ) խաչքարեր, որոնցից մեկն ունի «ԹՃՀԶ» թվագրությունը։


== Բնակչություն ==
1919-1920 թվականներին Խնձրայի բնակչությունը տեղափոխվել է Բջնակ գյուղը, որից հետո Խնձրան այլևս չի բնակեցվել։


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Պոլկա (պար)

Պոլկա (չեխ․՝ polka), չեխական ժողովրդական պար։ Անվանում են նաև Նիմռա, Մադեռա։ Անվանումը ենթադրաբար ծագում է չեխական pulka՝ կիսաքայլ բառից։ Պարն ունի երկմաս չափ, պարում են զույգերով, շրջան կազմած, աշխույժ տեմպով։ 19-րդ դարի 2-րդ կեսին որպես պարահանդեսային պար տարածվել է ողջ Եվրոպայում՝ զգալիորեն կորցնելով ազգային բնորոշության գծերը։ Պարի-ի օրինակները հանդիպում են պրոֆեսիոնալ երաժշտության մեջ (Բ․ Սմետանա, Ա․ Դվորժակ, Ա․ Գ․ Ռուբինշտեյն, Մ․ Ա․ Բալակիրև, Պ․ Ի․ Չայկովսկի, Ս․ Վ․ Ռախմանինով և ուրիշներ)։
Ֆուտբոլի աշխարհի առաջնություն 2002

Ֆուտբոլի աշխարհի առաջնություն 2002, ֆուտբոլի աշխարհի 17-րդ առաջնությունը, որը կայացավ 2002 թվականի ամռանը Հարավային Կորեայում և Ճապոնիայում։ Այն թվով վերջին առաջնությունն էր, որտեղ կիրառվեց ոսկե գոլի օրենքը։ Գավաթը ռեկորդային 5-րդ անգամ հաղթեց Բրազիլիան՝ պարտության մատնելով Գերմանիային 2։0 հաշվով (երկու գոլերն էլ խփվում են Ռոնալդոյի կողմից, ով 7 խաղում խփեց 8 գնդակ)։ Երրորդ տեղի համար մրցապայքարում Թուրքիան հաղթեց Հարավային Կորեային 3-2 հաշվով։


== Մասնակից Երկրները ==


=== Աֆրիկա ===
Կամերուն
Նիգերիա
Սենեգալ
ՀԱՀ
Թունիս


=== Ասիա ===
Չինաստան
Ճապոնիա
Հարավային Կորեա
Սաուդյան Արաբիա


=== Եվրոպա ===
Բելգիա
Խորվաթիա
Դանիա
Անգլիա
Ֆրանսիա
Գերմանիա
Իտալիա
Լեհաստան
Պորտուգալիա
Իռլանդիա
Ռուսաստան
Սլովենիա
Իսպանիա
Շվեդիա
Թուրքիա


=== Հյուսիսային և Կենտրոնական Ամերիկա ===
Կոստա Ռիկա
Մեքսիկա
ԱՄՆ


=== Հարավային Ամերիկա ===
Արգենտինա
Բրազիլիա
Էկվադոր
Պարագվայ
Ուրուգվայ


== Արտաքին հղումներ ==
FIFA.com էջ Archived 2013-11-02 at the Wayback Machine.
Խաբուխա

Խաբուխա (ռուս.՝ Хабуха), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Տյադեմա գետի աջ ափին՝5 կմ հեռավորության վրա։ Գետի երկարությունը 22 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020300112103000026596
Հիդրոլոգիական ուսումնասիրությունների կոդը - 103002659
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տոբիա (գյուղ, Ռակվեռե շրջան)

Տոբիա (էստ․՝ Tobia), գյուղ Էստոնիայի Լյաենե-Վիրումաա նահանգի Ռակվեռե շրջանում։
2011 թվականի տվյալներով գյուղում բնակվում էր 54 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(1551) Արգելնդեր

(1551) Արգելնդեր (անգլ.՝ Argelander), աստերոիդ աստերոիդների հիմնական գոտում։ Հայտնաբերվել է 1938 թվականի փետրվարի 24-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,394565 ա. մ., առավելագույնը մոտենում է 2,2349 ա. մ. հեռավորության վրա և հեռանում 2,5542 ա. մ.։ Արեգակի շուրջ մեկ ամբողջական պտույտ է կատարում 1353,44 երկրային օրվա ընթացքում, իր ուղեծրով շարժվելով միջինում 0,265989 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1551) Արգելնդեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Երկկողմանի հատուկ ավտոմատ

ԵՀԱ (Երկկողմանի հատուկ ավտոմատ), ռուսական հրաձգային-նռնակաձգային համալիր, որը ստեղծվել է բուլ-փափ կառուցվածքով և նախատեսված է Ռուսաստանի ռազմածովային նավատորմի հատուկ ստորաբաժանումներում ԱՊՍ և ԱԿ74Մ ինքնաձիգների փոխարինման համար։


== Պատմություն ==
Ամֆիբիական ավտոմատի առաջին նմուշները ստեղծվել են ԱՍՄ-ԴՏ «Ծովային Առյուծի» հիման վրա և օգտագործել են հատուկ զինամթերք՝ ասեղանման գնդակներով ջրի տակ կրակելու համար, և սովորական փամփուշտներ՝ 5,45×39 մմ։ Երբ Տուլայի Գործիքաշինության կառուցվածքային բյուրոյում ստեղծեցին ՊՍՊ նոր գնդակ, որը չափերով նման էր «վերջրյա» 5,45×39 մմ փամփուշտին, ստեղծվեց ԵՀԱ-ի նոր տարբերակ՝ այս անգամ Ա-91-ի հիմքի վրա։
2007 թվականին կառուցվածքի մշակումն ավարտված էր, սակայն հետագա 5 տարվա ընթացքում շարունակվում էին փորձակումները և կառուցվածքային ձևափոխությունները։ Ավտոմատն առաջին անգամ ցուցադրվել է Գործիքաշինության կառուցվածքային բյուրոյի Միջազգային ռազմածովային ցուցադրությունում (2013)։


== Նկարագրություն ==
Ավտոմատն ունի գազահեռացման «ջուր/օդ» ռեժիմների փոփոխման մեխանիզմ և 40 մմ նռնակաձիգի տեղադրման հնարավորություն, ինչպես նաև ցանկացած տեսակի նշանոցի տեղադրման հարմարություն։
Փողի վրա հնարավոր է տեղադրել նաև խլացուցիչ կամ ոչ մարտական փամփուշտներով կրակելու համար նախատեսված կցափող։ Ինչպես Ա-91-ի դեպքում, այս զինատեսակի պարկուճների հեռացումը կատարվում է հատուկ առաջնետման ուղու միջոցով, որի շնորհիվ ապահովվում է ավտոմատից կրակելու հարմարավետությունը ինչպես աջլիկների, այնպես էլ ձախլիկների համար։
ԵՀԱ-ն օդում և ջրի տակ կրակոցի խմբավորմամբ գերազանցում է ԱԿ74Մ-ին և ստորջրյա հատուկ ավտոմատին։


== Ծանոթագրություններ ==


== Գրականություն ==
Лазарев К. Один патрон для двух стихий // Популярная механика : журнал. — 2015. — Т. 153. — № 7.
Данилов Ю., Борисова А. Двухсредный буллпап // Военный парад : журнал. — 2008. — Т. 86. — № 02. — С. 52-54. — ISSN 1029-4678.


== Արտաքին հղումներ ==
М. Р. Попенкер. ԵՀԱ (Երկկողմանի հատուկ ավտոմատ)
Զենքի նկարագրությունը weapon.at.ua կայքում
Птичкин, Сергей (18.07.2013)։ «Автомат для ихтиандра»։ Российская газета։ Արխիվացված է օրիգինալից 2014-07-14-ին։ Վերցված է 2015-07-25
Ուռա (գյուղ, Կոոնգա շրջան)

Ուռա (էստ․՝ Ura), գյուղ Էստոնիայի Պյարնումաա նահանգի Կոոնգա շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մելիք Գարայան

Մելիք Հայկի Գարայան (սեպտեմբերի 18, 1938(1938-09-18), Կոստանդնուպոլիս), հայ երաժիշտ, կոմպոզիտոր, մանկավարժ։


== Կենսագրություն ==
Մելիք Գարայանը ծնվել է Կոստանդնուպոլիս քաղաքում, 1938 թվականի սեպտեմբերի 18-ին։
15 տարեկանից հաճախել է կոնսերվատորիա։ 1957 թվականին հաստատվել է Սանտյագո քաղաքում, որտեղ 10 տարի սովորել է տեղի համալսարանի երաժշտության բաժնում (տեսություն, կոմպոզիցիա, երգեհոն, ղեկավարներ՝ Կ. Բոտտո Վալլարինո, Գ. Շմիդտ)։ 1974 թվականին տեղափոխվել է Վիեննա, հրավիրվել Զալցբուրգի «Մոցարտեում» երաժշտական ակադեմիա՝ դասախոսություններ կարդալու լատինամերիկյան երաժշտության մասին։ Հետագայում դասավանդել է սոլֆեջջո, հարմոնիա, պոլիֆոնիա։ 


== Ստեղծագործություններ ==
Երաժշտի գործերից հայտնի է «Էլեգիան»՝ ձայնի և կամերային նվագախմբի համար, որտեղ համադրված են իսպանական երաժշտալեզվի և հայկական հնչերանգների տարրեր։ «Աբստրակտ երգերը»՝ ձայնի և ֆլեյտայի համար, կառուցված են սիլլաբների (տրամաբանության և լեզվամտածողության արտահայտման ձև) վրա, որտեղ կարևորվում է կարճ մտահանգումը (սիլլոգիզմ)։ 
Մելիք Գարայանը նաև խմբերգեր («Երգեր», Պ. Ներուդայի խոսքերով), երկեր՝ կամերային, լարային նվագախմբերի համար։


== Ծանոթագրություններ ==
Հաբլի հաստատուն

Հաբլի հաստատուն, Հաբլի օրենքի մեջ մտնող հաստատունը, որը կապում է մինչև արտագալակտիկական օբյեկտը (գալակտիկաներ, քվազարներ) եղած հեռավորությունը նրա հեռացման արագության հետ։ Սովորաբար նշանակվում է H տառով։ Ունի ժամանակին հակադարձ չափողականություն (H ≈ 2,2×10−18 վ−1), բայց սովորաբար արտահայտվում է կմ/վ/մեգապարսեկներով։


== Մեծությունը ==
Հաբլի հաստատունի ամենահուսալի գնահատականը 2013 թվականին եղել է 67,80 ± 0,77 (կմ/վ)/Մպկ։ 2016 թվականին այս գնահատականը ճշգրտվել է մինչև  66,93 ± 0,62 (կմ/վ)/Մպկ։ Այսպիսով, ներկա շրջանում 1 Մպկ հեռավորությամբ բաժանված երկու գալակտիկաների միջինում իրարից հեռանում են 70 կմ/վ արագությամբ։ Ընդարձակվող տիեզերքի մոդելում Հաբլի հաստատունը փոխվում է ժամանակի ընթացքում, սակայն «հաստատուն» տերմինն արդարացված է նրանով, որ ժամանակի յուրաքանչյուր տրված պահին Տիեզերքի բոլոր կետերում Հաբլի հաստատունը նույնն է։
Տիեզերքի տարիքը Լամբդա-CDM մոդելի շրջանակներում մոտ (4,354 ± 0,012)×1017 վ կամ (13,798 ± 0,037)×109 տարի է։
Պետք է նշել, որ տարբեր եղանակներով չափումները որոշ չափով տարբեր արժեքներ են տալիս Հաբլի հաստատունի համար։ Վերը նշված արժեքները ստացվել են «Պլանկ» տիեզերական աստղադիտարանում արված  մնացորդային ճառագայթման պարամետրերի չափումների օգնությամբ։ 2016 թվականին հրապարակված Հաբլի հաստատունի «տեղային» (մինչև z < 0,15 սահմաններում) չափումները, որ ստացվել էին «Հաբլ» աստղադիտակով,  գալակտիկաներում դիտվող ցեֆեիդների լուսատվությամբ  մինչև գալակտիկաները եղած հեռավորությունը հաշվելու միջոցով, տալիս են 73,24 ± 1,74 (км/с)/Մպկ, ինչը 3,4 սիգմայով (7-8 %-ով) ավելի մեծ է, քան որոշվել է մնացորդային ճառագայթման պարամետրերով։ ։ Այս գնահատականների անհամաձայնության պատճառներն առայժմ հայտնի չեն։


== Ածանցյալ հաստատուններ ==
Հաբլի հաստատունի հակադարձ մեծությունը (Հաբլի ժամանակ tH = 1/H) ունի տվյալ պահին տիեզերքի ընդլայնման բնութագրիչ ժամանակի իմաստը։Հաբլի հաստատունի ժամանակակից արժեքի համար, որը հավասար է 66,93 ± 0,62 (կմ/վ)/Մպկ (կամ (2,169 ± 0,020)×10−18 c−1), Հաբլի ժամանակը հավասար է (4,61 ± 0,05)×1017 վ (կամ (14,610 ± 0,016)×109 տարի)։ Հաճախ օգտագործում են նաև ևս մի ածանցյալ հաստատուն՝  Հաբլի հեռավորությունը, որը հավասար է Հաբլի ժամանակի և լույսի արագության արտադրյալին. DH = ctH = վ/H։ Հաբլի հաստատունի վերը բերված արժեքի համար Հաբլի հեռավորությունը հավասար է (1,382 ± 0,015)×1026 մ կամ (14,610 ± 0,016)×109 լուսատարի։
Երբեմն բանաձևերում օգտագործում են Հաբլի չափողականություն չունեցող հաստատունը՝ չափողականություն չունեցող հաստատունը փոխարինելով նրա և ինչ-որ մեծության հարաբերությամբ, օրինակ՝  70 (կմ/վ)/Մպկ կամ  100 (կմ/վ)/Մպկ՝ նշանակելով համապատասխանաբար h70 կամ  h100։


== Ծանոթագրություններ ==
Երևան քաղաքի ավագանի

Երևան քաղաքի ավագանի, Երևանում տեղական ինքնակառավարման բարձրագույն ներկայացուցչական մարմին, որը վերահսկողություն է իրականացնում Երևանի քաղաքապետի գործունեության և իր կողմից ընդունված որոշումների կատարման նկատմամբ։


== Ընդհանուր դրույթներ ==
Ավագանու մարմիններն են՝ 

Երևանի քաղաքապետը
Երևանի քաղաքապետի առաջին տեղակալը
Ավագանու անդամները
Ավագանու խմբակցությունները
Մշտական հանձնաժողովներըԱվագանին՝ Հայաստանի Հանրապետության Սահմանադրությանը, «Երևան քաղաքում տեղական ինքնակառավարման մասին» Հայաստանի Հանրապետության օրենքին, այլ օրենքներին և իրավական ակտերին, Կանոնակարգին համապատասխան իր լիազորություններն իրականացնելիս անկախ է և գործում է միայն ի շահ Երևանի և նրա անունից։
Ավագանին կազմված է 65 անդամից, որոնք ընտրվում են հինգ տարի ժամկետով։


== Ծանոթագրություններ ==
(2743) Չենգժու

(2743) Չենգժու (անգլ.՝ Chengdu), աստերոիդ աստերոիդների հիմնական գոտում։ Հայտնաբերվել է 1965 թվականի նոյեմբերի 21-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,653294 ա. մ., առավելագույնը մոտենում է 2,1909 ա. մ. հեռավորության վրա և հեռանում 3,1157 ա. մ.։ Արեգակի շուրջ մեկ ամբողջական պտույտ է կատարում 1578,62 երկրային օրվա ընթացքում, իր ուղեծրով շարժվելով միջինում 0,228048 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2743) Չենգժու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռենտերիա

Ռենտերիա  (կատ.՝ Rentería), մունիցիպալիտետ Իսպանիայում։ Գտնվում է Բասկերի երկիր ինքնավար համայնքում՝ Գիպուսկոա նահանգում։ Մունիցիպալիտետը գտնվում է Սան Սեբաստիան շրջանում։ Քաղաքը հիմնադրվել է 1320 թվականին։ Տարածքը կազմում է 32,26 կմ2։ Բնակչությունը՝ 39020 մարդ (2010 թվականի տվյալներով)։ Վարչական կենտրոնից գտնվում է 7 կմ հեռավորության վրա։


== Քույր քաղաքներ ==
Լոուսադա,  Պորտուգալիա
Տուլե,  Ֆրանսիա
Շորնդորֆ,  Գերմանիա
Ֆուենտեբելյո,  Իսպանիա


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական կայք Archived 2018-12-07 at the Wayback Machine. (իսպ.)
Asociación de vascohablantes de Rentería Archived 2008-05-09 at the Wayback Machine. (անգլ.)
Coro Landarbaso (իսպ.)
Plano Callejero
Քիվրախ

Քիվրախ (ադրբ.՝ Qıvraq , նաև Կվրաղ, Կռուակք), գյուղական ավան Նախիջևանի Ինքնավար Հանրապետության Քենգերլիի շրջանում, շրջանի վարչական կենտրոնը։


== Աշխարհագրություն ==
Գյուղը գտնվում է Արաքս գետից 5 կմ հեռավորության վրա, հարթավայրային տեղանքում։


== Պատմություն ==
Գյուղը գտնվել է Հին Հայաստանի պատմական Արշատ-Արքաշատ քաղաքատեղից 2-3 կմ հեռավորության վրա։ Պատմական Կռուակքը բավական մեծ տարածք էր զբաղեցրել։ Տարածքի շատ հուշարձաններ ավերվել էին 19-րդ դարի վերջին։


== Հուշարձաններ ==
Գյուղի պատմական տարածքի վրա նկատելի են բերդատեղի և դամբարանների հետքեր, որտեղից հայտնաբերված հնագիտական իրերը և խեցեղենը թվագրվում են մ.թ.ա. II-I հազարամյակին։ Գյուղի միջնադարյան գերեզմանատանը օրորոցաձև և խոյաձև տապանաքարեր են եղել։


== Կրթություն ==
Կվրաղի ծխական դպրոցը բացվել էր 1889 թվականին։ 1809 թվականից եղել էր երկդասյա և ընդմիջումներով գործել էր մինչև 1905 թվականը
։


== Ծանոթագրություններ ==
Դիքդաշ (լեռնագագաթ)

Անվան այլ կիրառումների համար տե՛ս՝ Դիքդաշ (այլ կիրառումներ)Դիքդաշ, լեռնագագաթ Պոնտական լեռնահամակարգի արևելյան հատվածում, Բաթումի մարզի Արդվինի և Կարսի մարզի Արդահանի օկրուգների սահմանային շրջանում, Արդահան գյուղաքաղաքից մոտ 27 կմ հյուսիս–արևմուտք։


== Ծանոթագրություններ ==
Վուրվուրու

Վուրվուրու (հուն․՝ Βουρβουρού), գյուղ Հունաստանում։ Տեղակայված է Սիթոնիա Քաղկեդոնյան թերակղզում՝ Վուրվուրու ծոցի (Մեսոպանայա) Այու Օրու ափին՝ Դիապորոս կղզուց հարավ, Այոս Նիկոլաոս գյուղից 10 կիլոմետր և Սալոնիկից 120 կիլոմետր հեռավորության վրա։ Մտնում է Կենտրոնական Մակեդոնիայի պերիֆերիայում՝ Խալկիդիկիի պերիֆերիկ միավորի՝ Սիթոնիա համայնքի մեջ։ Պատկանում է Այոս Նիկոլաոս համայնքին։ 2011 թվականի մարդահամարի տվյալներով բնակչության թիվը կազմել է 100 մարդ։


== Պատմություն ==
1963 թվականի մարտի 19-ին հիմնադրվել է Վուրվուրու գյուղը։
Տարածքը բնակեցված է եղել հնագույն ժամանակներից, ինչի մասին վկայում են բյուզանդական Սուրբ Անդրեաս եկեղեցու ավերակները, որոնք հայտնաբերվել են Դիապորոս կղզում։ Ուշագրավ է նաև մեծ պատը՝ անհայտ դարաշրջանի ամրացման նախագիծը, որը խզել է Սիթոնիայի հիմնական միջքաղաքի կապը Խալկիդիկիի մնացած մասի հետ։
Այս հողերի վրա մոտավորապես 10-րդ դարում կար Իերոմնիմոն (Μονή των Ιερομνήμων) փոքրիկ վանքը, որը հետագայում Աֆոնի վանքի բակը դարձել է Քսենոֆոնտը։
1615 թվականին Այոս Նիկոլաոսի բնակիչները դարձել են տարածքի սեփականատերերը։ 19-րդ դարի վերջին Սիմոնոս Պետրասի վանքը տարածքը վաճառել է ռուս վանականներին, որոնք, սակայն, վտարվել են Այոս Նիկոլաոսի բնակիչների կողմից։ Վերջիններս մնացել են տարածքի միակ սեփականատերերը։
1913 թվականին Միկրո Սուլի Սերոնից, Պալեոկոմիից, Ամֆիպոլիսից և Լակովիկիայից բնակիչները փախել են Վուրվուրու` Արևելյան Մակեդոնիայի բուլղար նվաճողների բռնություններից։ Այնտեղ, սակայն, խոլերայի համաճարակի հայտնաբերելուց հետո մահացել էր ավելի քան 110 մարդ։ Ովքեր ողջ էին մնացել, վերադարձել էին իրենց գյուղերը Առաջին համաշխարհային պատերազմի սկսվելուց կարճ ժամանակ առաջ։
1960-ական թվականներին կառուցվել է Սալոնիկի Արիստոտելի համալսարանի կամպուսը։


== Բնակչություն ==


== Տեսարժան վայրեր ==
Վուրվուրուի դիմաց և ափից կարճ հեռավորության վրա գտնվում է կղզիների ինը համալիր, որոնցից ամենակարևորը Դիապորոսն է։ Դիապորոսը բավականին մեծ կղզի է՝ 700 մետր երկարությամբ և ավելի հսկայական բնական ծոցով՝ Կրիֆտոսով, որը նավերի համար որպես նավահանգիստ է ծառայում, երբ ծովը փոթորկվում է։ Ծովախորշն ավարտվում է մակերեսային ջրով, որը միշտ մնում է տաք և հարմար է ձմեռային լողորդների համար։ Կղզու մեծ մասը ծածկված է սոճու անտառով։
Իտամոս լեռան գագաթից երևում է ամբողջ Խալկիդիկին և Էգեյան ծովը։ Հետաքրքիր է նաև Ավիացիոն հուշարձանը։
Բնակավայրում կան բազմաթիվ մատուռներ, օրինակ՝ Պանայիա Վուրվուրուն, որը սեպտեմբերի 8-ին նշում է Եղիա մարգարեի և Թեոնայի տոները։


== Պատկերասրահ ==

		
		


== Ծանոթագրություններ ==
Հմայություն

Հմայություն կախարդություն, դյութություն, մարդկանց, կենդանական ու բուսական աշխարհի, բնության երևույթների, երևակայական ոգիների ու աստվածների վրա գերբնականորեն ազդելու հավատի հետ կապված արարողությունների ամբողջություն։ Առաջացել է, երբ մարդը դեռևս անկարող էր մեկնաբանել բնության երևույթները և պայքարել դրանց դեմ։ Հմայության ծեսերը բազմազան են և տարածված աշխարհի բոլոր ժողովուրդների մեջ։ Հանրահայտ են աղոթած ըմպելիքով «վնասելու» կամ «բուժելու» ծեսերը, ծիսական լվացումները, սրբազան յուղերով օծումները, թալիսմանները ևն։ Հմայական մի շարք գործողություններ կատարվել են բնության երևույթները, անբարենպաստ եղանակը կարգավորելու նպատակով։ Մարդկանց, կենդանիների վրա ազդելու համար hմայության միջոցներ են ծառայել նրանց հետ առնչվող առարկաները (հմայիլ, հագուստի մաս են), նրանց մազերը, եղունգները, թուքը, որոնց միջոցով իբրև թե ներգործելու էր կախարդական ուժը։ Դասակարգային հասարակության մեջ հմայական արարողությունները կրոնի առավել բարդ ձևերի առկայությամբ մղվում են ետին պլան՝ միաժամանակ մնալով դրանց բաղադրիչներ։ Քրիստոնեության մեջ Հմայության կարևոր ծեսերից են օծումը, ուխտագնացությունը ևն; Տարածված են եղել, այսպես կոչված, սև (չար ոգիներին դիմելու) և սպիտակ (սրբերին, հրեշտակներին դիմելու) հմայական ծեսերը։ Աշխարհի կախարդական ընկալումը, մասնավորապես իրերի համընդհանուր նմանության և փոխներգործման վերաբերյալ պատկերացումները ընկած էին հնագույն բնափիլիսոփայական ուսմունքների և անտիկ շրջանի վերջում ու միջին դարերում տարածված «գաղտնի գիտությունների» (ալքիմիա, աստղագուշակություն ևն) հիմքում։ Բնագիտության սաղմերը զարգանում էին՝ զգալիորեն կապված hմայության հետ, որը և արտացոլվել է Վերածնության դարաշրջանի գիտնականների շատ գործերում։ Գիտության հետագա զարգացմամբ նրանից դուրս մղվեցին hմայության տարրերը։
Պրուդովկա (Ենգիշի վտակ)

Անվան այլ կիրառումների համար տե՛ս՝ Պրուդովկա (այլ կիրառումներ)Պրուդովկա (ռուս.՝ Прудовка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ենգիշ գետի ձախ ափում՝ 10 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը ՈՒնզա գետն է։ Գետի գետային ավազանը Վոլգա գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300312110000014726
Հիդրոլոգիական ուսումնասիրությունների կոդը - 110001472
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ջեֆ Փերի

Ջեֆ Փերի (անգլ.՝ Jeff Perry, օգոստոսի 16, 1955(1955-08-16), Հայլենդ–Պարկ, Լեյք շրջան, Իլինոյս, ԱՄՆ), ամերիկացի դերասան, ինչպես նաև թատերական ռեժիսոր և պրոդյուսեր։ «Դրամա Դեսկ» մրցանակի դափնեկիր։


== Կյանք և կարիերա ==
Ջեֆ Փերին ծնվել և մեծացել է Իլինոյս նահանգի Հայլենդ Պարկ քաղաքում։ 1978 թվականին արվեստի բակալավրի աստիճանով ավարտել է Իլինոյս նահանգի համալսարանը։ Երիտասարդ տարիքում առաջնաելույթ է կատարել «Հեղինակի որոնման վեց կերպարներ» տեղական բեմադրությունում։ 1974 թվականին դարձել է Չիկագոյի Steppenwolf Theatre Company թատերական ընկերության համահիմնադիրը, որը 1985 թվականին նշանավորվել է «Թոնի» մրցանակով, ինչպես նաև նրանում աշխատել է որպես գեղարվեստական ղեկավար և ռեժիսոր։ Մինչ Լոս Անջելես տեղափոխվելը ութսունական թվականների վերջին աշխատել է Չիկագոյի թատերական բեմում, որտեղ վերջնական հաշվով խաղացել է ավելի քան վաթսուն դեր հեռուստատեսությունում և կինոյում։
Փերին իր կարիերայի ընթացքում հայտնվել է հիսուն հեռուստաշոուներում՝ «C.S.I. Հանցագործության վայր», «Եզր», «Փախուստ բանտից», «Կորուսյալները», «Արևմտյան թև», «Շտապ օգնություն», «Իմ այսպես կոչված կյանքը», «Լոս Անջելեսի օրենքը» և «Կոլոմբո»։ Նա, հավանաբար, առավել հայտնի է «Դետեկտիվ Նեշ Բրիջես» հեռուստասերիալում խաղացած տեսուչ Հարվի Լիք կանոնավոր դերով, որտեղ Փերին նկարահանվել է 1996-2001 թվականներին։ 2007-2008 թվականներին հանդես է եկել «Օգոստոս։ Օսեյջ կոմսություն» բրոդվեյական բեմադրությունում։
2006-2011 թվականներին Փերին «Գրեյի անատոմիա» սերիալում խաղացել է գլխավոր հերոսուհու՝ Շոնդա Ռայմսի հոր՝ Թեթչեր Գրեյի դերը։ Դրանից հետո Շոնդա Ռայմսը Փերիին հրավիրել է իր քաղաքական «Սկանդալ» սերիալում նկարահանվելու, որտեղ դերասանը խաղացել է ԱՄՆ նախագահի աշխատակազմի ղեկավար Սայրուս Բինայի դերը, որը եղել է հանրապետական և միևնույն ժամանակ համասեռամոլ։ Փերին քննադատներից ստացել է լավ գնահատականներ շոուում խաղացած իր դերի համար։
1983-1992 թվականներին Ջեֆ Փերին ամուսնացած է եղել Լորի Մեթկալֆի հետ և ամուսնությունից ունեցել է դուստր։ Այժմ ամուսնացած է «Գրեյի անատոմիա» սերիալի քասթինգի և հիսուն այլ ծրագրերի ու ֆիլմերի տնօրեն Լինդա Լոուի հետ։


== Ծանոթագրություններ ==
Մուստլա (գյուղական ավան, Տառվաստու շրջան)

Անվան այլ կիրառումների համար տե՛ս՝ ՄուստլաՄուստլա (էստ․՝ Mustla), գյուղական ավան Էստոնիայի Վիլյանդիմաա նահանգի Տառվաստու շրջանում։
2011 թվականի տվյալներով գյուղական ավանում բնակվում էր 818 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Կենտրոնական գրադարան (ՄԱԻՀ)

Մեքսիկայի ազգային ինքնավար համալսարանի կենտրոնական գրադարան, (իսպ.՝ Biblioteca Central de la Universidad Nacional Autónoma de México (UNAM)), Մեքսիկայի ազգային ինքնավար համալսարանի գլխավոր համալսարանական տարածքի կենտրոնական գրադարանը, որն ունի Մեքսիկայի ամենամեծ հավաքածուներից մեկը։ 2007 թվականին այն ՅՈՒՆԵՍԿՕ-ի կողմից ճանաչվել է համաշխարհային ժառանգության արժեք։


== Պատմություն ==
Գրադարանը բացվել է 1956 թվականի ապրիլի 5-ին, Մեխիկոյի կենտրոնից տեղափոխվելուց հետո։ Գրադարանի շենքի արտաքին տեսքը զարդարում են Խուան Օ՛Գորմանի ստեղծած որմնանկարները։
Գրադարանի հավաքածուն կազմում է շուրջ 400000 գիրք։
Գրադարանում գործում է փոխառության, առցանց որոնման և թվային նյութերը բեռնելու համակարգը, որը հասանելի է համալսարանի բոլոր ուսանողների և դասախոսական կազմի համար։


== Որմնանկարներ ==
Որմնանկարներ ստեղծելու գաղափարը պատկանում է Խուան Օ՛Գորմանին, ով այդ մասին իրազեկում է համալսարանական տարածքի մենեջեր Կառլոս Լազոյին։ Լազոն հավանություն էտալիս նախագծին, քանի որ հազարավոր գունային սալիկներից նման մասշտաբների որմնանկարներ չէին եղել։
Գունային համադրություններով սալիկներ բերվեցին երկրի տարբեր կողմերից։

Հյուսիսային պատ՝ «Նախաիսպանական անցյալ»Այս որմնանկարում պատկերված է մեքսիկական մշակույթի հնամենի անցյալը, ներկայացվում է Մեխիկո քաղաքը ի սկզբանե։ Այստեղ պատկերված է գետ, որը ներառում է քաղաքի կենտրոնը և եզրերին սիմվոլներ են, որոնք խորհրդանշում են շրջակա համայնքներն ու տարածքները։
Կենտրոնի Տենոչտիտլան պատկերը ներկայացնում է Մեխիկո քաղաքի հիմնադրման լեգենդը, համաձայն որի տեղացիները կարծում են գտել են իրենց քաղաքն այն վայրում, որտեղ նրանք գտնում են կակտուսի վրա կանգնած և օձին ուտող արծվին։

Հարավային պատ՝ «Գաղութային անցյալ»
Արևելյան պատ՝ «Ժամանակակից աշխարհ»
Արևմտյան պատ՝ «Համալսարանը և ժամանակակից Մեքսիկան»


== Տես նաև ==
ՄԱԻՀ-Մեքսիկայի ազգային ինքնավար համալսարան
Ժամանակակից արվեստի համալսարանական թանգարան (ՄԱԻՀ)


== Գրականություն ==
“Representación histórica de la cultura”. Biblioteca Central, DGB, 2004
Prior, Jorge. "Juan O'Gorman y la Biblioteca" Archived 2016-03-07 at the Wayback Machine., “Campus central de Ciudad Universitaria (UNAM) es Patrimonio Mundial”, Producciones Volcán y TEVEUNAM, 2005
Fernández de Zamora, Rosa María. "La historia de las bibliotecas en México, un tema olvidado". Gaceta UNAM, no. 4236, 2010
"Biblioteca Central, 45 años al servicio de la comunidad". Biblioteca Universitaria, enero/junio, volumen 4, número 01


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Պաշտոնական կայքը Archived 2008-06-12 at the Wayback Machine.
Պարագենեզիս

Պարագենեզիս, երկրակեղևում միներալների համատեղ գոյակցություն՝ կապված միաժամանակ կամ հաջորդականորեն առաջանալու հետ։ Տերմինը առաջին անգամ կիրառել է Բրայտհաուպտը (1849)․ իմաստով մոտ է Վ․ Մ․ Սևերգինի «միներալների կցություն» հասկացությանը (1798)։ Կիրառվում է միներալների (միներալներ պարագենեզիս), ապարների (ապարների պարագենեզիս), ֆացիաների (ֆացիաների պարագենեզիս), քիմիական տարրերի (տարրերի պարագենեզիս) նկատմամբ։ Ժամանակակից միներալոգիայի և երկրաքիմիայի մեջ պարագենեզիս միներալների և քիմիական տարրերի ծագումով շաղկապված համատեղ գոյակցությունն է։ Նույն պայմաններում առաջացած ապարներն ու միներալները կազմում են պարագենետիկական շարքեր։ Պարզ համատեղ գոյակցությունը առանց որևէ պայմանի կոչվում է պարաստերեզիս։ Միներալների պարագենեզիս կարևորագույն գործոններից է, որը հնարավորություն է տալիս բացահայտելու միջավայրի քիմիզմը, բնական համակարգերի ֆիզիկաքիմիական և թերմոդինամիկական պայմանները, երկրաբանական զարգացման պատմությունը և այլն։ Միներալների և ապարների Պառագենեզիսի օրինակ կարող են ծառայել կոլչեդանային, պղինձ-մոլիբդենային, ոսկի-բազմամետաղային հանքավայրերի հանքանյութերը, սկառները, մագմատիկ ապարները, պեգմատիտները և այլն։ Կիրառվում է նաև «արգելված պարագենեզիս» հասկացությունը, որը ցույց է տալիս, օրինակ՝ քվարցի և օլիվինի, քվարցի և նեֆելինի, դիոպսիդի և կորդիերիտի ռաջացման անհամատեղելիությունը։ Քիմիական տարրերի պարագենեզիս պայմանավորված է Դ․ Ի․ Մենդելեևի պարբերական համակարգում այդ տարրերի դիրքով ատոմների բյուրեղաքիմիական հատկություններով և միներալների ու ապարների առաջացման ֆիզիկաքիմիական պայմաններով։ Առանձնացվում են գրանիտոիդների (Լ․ Վ․ Տաուսոն), հիպերբոլիւոների (Մ․ Գլազունով) և բազալտների (Լ․ Վ․ Տաուսոն, Ի․ Ն․ Գովորով) երկրաքիմիական տիպեր, օրինակ, գրանիտներ, հազվագյուտ մետաղային գրանիտներ, տոլեիտային և ալկալային օլիվինային (Ti, Ва, V, Со) բազալտներ, ինչպես նաև քրոմիտաբեր, երկաթ-տիտանաբեր, պլատինաբեր հիպերբազիտներ։
Ալկալային հալոցքները ստորաբաժանվում են նաև միասկիտային (Ti,TR, J, Ս) ու ագպաիտային տիպերի։ Լիթոլոգիայի մեջ նստվածքային ապարների պարագենեզիսն ընդգրկում է ռիթմից ընդհուպ մինչև ֆորմացիան ներառյալ։
(8124) Գուարդի

(8124) Գուարդի (անգլ.՝ Guardi), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,134953 ա. մ., առավելագույնը մոտենում է 1,987 ա. մ. հեռավորության վրա և հեռանում 2,2829 ա. մ.։ Արեգակի շուրջ մեկ ամբողջական պտույտ է կատարում 1139,41 երկրային օրվա ընթացքում, իր ուղեծրով շարժվելով միջինում 0,315952 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8124) Գուարդի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ձորագյուղ (գետ, Գեղարքունիքի մարզ)

Անվան այլ կիրառումների համար տե՛ս՝ Ձորագյուղ (այլ կիրառումներ)Ձորագյուղ, գետ Հայաստանի Գեղարքունիքի մարզում, Ծակքար գետի ձախակողմյան վտակ։ Սկիզբ է առնում Գեղամա լեռներից և Ծակքար գյուղից 1 կմ հյուսիսում միախառնվում մայր գետին։ Երկարությունը՝ 18 կմ։


== Ծանոթագրություններ ==
Իմ կյանքը (մուլտֆիլմ)

Իմ կյանքը (ռուս.՝ Моя жизнь) ռուսական կարճամետրաժ մուլտֆիլմ, որը նկարահանվել է «Արգուս ինտերնեյշնլ» ստուդիայի կողմից, 2000 թվականին։


== Սյուժե ==
Վերջերս ծնված խոճկորը պատմում է իր կյանքի մասին` դեռևս չհասկանալով դրա բարդությունները ու դաժանությունները։ Նրա շուրջը անտարբերություն է, տառապանք և մահ, բայց նա դրանք չի նկատում և հանդես է գալիս անմեղության և լավատեսության տեսանկյունից։ Մուլտֆիլմում ցուցադրվում է գյուղական կենցաղի տեսարաններ, անմիջական, բայց սև հումոր, փիլիսոփայական հարցեր, երկար հայացք դեպի մայր մտնող արևը։


== Հեղինակներ ==


== Շարունակություն ==
2014-2017 թվականներին թողարկվել է շարունակությունը` «Խոճկորը» մուլտսերիալը` Ալեքսանդր Տատարսկու «Օդաչու» անիմացիոն ստուդիայի կողմից, որը բաղկացած էր 10 սերիայից։ Անիմացիան համակարգչային է, սակայն պահպանվել է սկզբնական ոճի մեծ մասը։ Սյուժեները դարձել են ավելի մանկական և պակաս մռայլ, սակայն ընկալման հասուն շերտը պահպանվել է։ Հերոսը շարունակում է պատմել ֆերմայի կյանքի մասին` տեսնելով այն անմեղ մանկական հայացքով։


== Փառատոններ և մրցանակներ ==
Մուլտֆիլմը մասնակցել է Տարուս 2001 փառատոնին։
Անսիի անիմացիոն փառատոնի «Աշխարհի ամենազվարճալի մուլտֆիլմ» մրցանակ
«ԿՐՈԿ» 8-րդ միջազգային կինոփառատոն, «Մանկական ֆիլմեր» անվանակարգի մրցանակ


== Ծանոթագրություններ ==


== Արտաքին հղումներ ==
«Իմ կյանքը» մուլտֆիլմը «Անիմատոր.ռու» կայքում
«Իմ կյանքը»(անգլ.) ֆիլմը Internet Movie Database կայքում
Ճարտարապետ Կուլիկովի տուն (Նովոչերկասկ)

Ճարտարապետ Վասիլի Նիկոլաևիչ Կուլիկովի տուն (ռուս.՝ Дом архитектора Василия Николаевича Куликова), հուշարձան և մշակութային ժառանգության օբյեկտ Ռուսաստանի Դաշնության Ռոստովի մարզի Նովոչերկասկ քաղաքում։ Գտնվում է Լուսավորության փողոց, տուն 139 հասցեով։


== Նկարագրություն ==
XX դարի սկզբին Նովոչերկասկ քաղաքում կառուցվել է տուն, որի սեփականատերը դարձել է ճարտարապետ Վասիլի Նիկոլաևիչ Կուլիկովը։ Այն ժամանակ որպես տան հասցե նշվում էր Նիկոլայի պողոտան։
Տունը կառուցելու ժամանակ օգտագործված հիմնական նյութն աղյուսն էր։ Շինության ճարտարապետական դիմագծի հիմնական առանձնահատկությունը դարձան մեծ պատուհանները, որոնք շրջանակված են որմնասյուներով։ Նրանք ավարտվում են խոյազարդերով բարդ քիվով։ Երեսկալների ներքևի հատվածն ավարտվում է նախշազարդ հախճասալիկային շերտերով։ Հախճասալիկները, որոնք ունեն ձիթապտղային կանաչ գույն, նկատվում են պատերի քիվերի ավարտին։ Նրանք հերթագայվում են ուղղանկյունաձև զանգվածեղ ատամնաշարերի հետ։ Բուսական նախշի շերտը շրջապատում է վերնահարկի պատշգամբը։ Ճաղավանդակով քարե պարիսպը կատարված է տան միասնական դիզայնի ոճով։ Ճարտարապետական տարրերի այս մասն աստիճանաբար քանդվում է։
1906 թվականին Վասիլի Նիկոլաևիչ Կուլիկովը թույլտվություն է ստացել գեղարվեստի ակադեմիայից և սեփական տանը կազմակերպել է նկարչական դասարան։ Այս վայրն աստիճանաբար դարձել է քաղաքի մշակութային կենտրոններից մեկը։
1992 թվականից շենքն ընդգրկված է ճարտարապետական հուշարձանների և մշակութային ժառանգության օբյեկտների ցանկում։


== Պատկերասրահ ==

		
		


== Ծանոթագրություններ ==
Միներալիզատորներ

Միներալիզատորներ, մագմայում և հիդրոթերմալ լուծույթներում լուծված դյուրացնդող ու քիմիապես բավական ակտիվ, հատկապես բարձր ջերմաստիճաններում, նյութեր։ Պնևմատոգեն լուծույթները հիմնականում կազմված են Միներալիզատորներից։ Հավանաբար, Li, Be, W և այլ մի շարք չցնդող միացություններ մագմայի բյուրեղացման դեպքում նույնպես Միներալիզատորների դեր են կատարում։ Միներալիզատորների առկայությունը մագմայում նվազեցնում է նրա մածուցիկությունը և բյուրեղացման ջերմաստիճանը, կարող է փոխել մագմայից միներալների անջատման կարգը և նպաստել խոշոր բյուրեղների աճին։ Միներալիզատորների ներկայությունը լուծույթներում խիստ մեծացնում է նրանց մետասոմատիկ քիմիական ակտիվությունը և առաջացնում բազմազան միներալային հանքավայրեր, որոնք տարբերվում են շրջապատող ապարների միներալներից։ Միներալիզատորները հաճախ չեն մտնում առաջացող միներալների բաղադրության մեջ, մասամբ էլ լոկ նպաստում են միներալների առաջացմանը՝ կատարելով կատալիզատորների դեր, որտեղից և ծագել է նրանց անվանումը։
Արամ Զ. Սարգսյան

Արամ Զավենի Սարգսյան (հունվարի 2, 1961(1961-01-02), Արարատ, Հայկական ԽՍՀ, ԽՍՀՄ), հայ քաղաքական գործիչ, ՀՀ վարչապետ (1999-2000), 2001 թվականին հիմնել է «Հանրապետություն» կուսակցությունը։  Հայաստանի 6-րդ գումարման Ազգային ժողովի պատգամավոր, Հայաստանի Հանրապետության նախկին վարչապետ, Վազգեն Սարգսյանի եղբայր։


== Կրթություն ==
1979-1981 թվականներին սովորել է Երևանի թիվ 8 գեղարվեստի ուսումնարանում, 1984-1989 թվականներին՝ Երևանի պոլիտեխնիկական ինստիտուտում։ Նա եղել է


== Աշխատանքային գործունեություն ==
1981-1983 թվականներին ծառայել է խորհրդային բանակում։ 1989-1993 թվականներին «Արարատարդշին» տրեստում զբաղեցրել է տարբեր պաշտոններ, 1993-1998 թվականներին՝ «Արարատցեմենտ» արտադրական միավորման գլխավոր տնօրենի օգնական, գլխավոր տնօրենի տեղակալ, կապիտալ շինարարության գծով և նոր տեխնոլոգիական գծով տնօրեն, 1998-1999 թվականներին՝ «Արարատցեմենտ» ՊՓԲԸ տնօրեն, 1999-2000 թվականներին՝ ՀՀ վարչապետ, 2000 թվականին՝ կրկին «Արարատցեմենտ» ՊՓԲԸ տնօրեն։ 2003 թվականին մայիսի 25-ին ընտրվել է ՀՀ ԱԺ 3-րդ գումարման պատգամավոր «Արդարություն» դաշինքի համամասնական ընտրացուցակով։ 2012 թվականի մայիսի 6-ին ընտրվել է ՀՀ ԱԺ պատգամավոր ՀԱԿ-ի համամասնական ընտրացուցակով, սակայն հրաժարվել է մանդատից։ 2017 թ․ պատգամավոր է ընտրվել «Ելք» դաշինքի համապետական ցուցակով։ 2018 թվականին առաջադրվում է պատգամավորության թեկնածու «Մենք» դաշինք ցուցակով, սակայն դաշինքը չի հաղթահարում խորհրդարան անցնելու շեմը։


== Արամ Սարգսյանի վարչապետություն ==


== Աղբյուրներ ==
Սվետոզար Գուրբան Վայանսկի

Սվետոզար Գուրբան Վայանսկի (իսկական անունը՝ Սվետոզար Գուրբան, սլովակ.՝ Svetozár Hurban-Vajanský, հունվարի 16, 1847(1847-01-16), Հլբոկե, Senica District, Տրնավայի երկրամաս, Սլովակիա - օգոստոսի 17, 1916(1916-08-17), Մարտին, Ժիլինայի շրջան), սլովակ բանաստեղծ, արձակագիր, գրաքննադատ, հրապարակախոս։ 19-րդ դարի վերջի և 20-րդ դարի սկզբի Սլովակիայի քաղաքական ու մշակութային ականավոր գործիչ։


== Կենսագրություն ==
Սվետոզար Գուրբան Վայանսկին ծնվել է 1847 թվականին Սլովակիայի ազգային զարթոնքի քաղաքական գործիչ և գրող Յոզեֆ Միլոսլավ Գուրբանի ընտանիքում։ Նախնական կրթությունն ստացել է հայրենի քաղաքում, այնուհետև ուսումը շարունակել է Մոդրայում, Ցեշինում, Շտենդալում։ Ավարտել է Բանսկա-Բիստրիցայի գիմնազիան, որից հետո ընդունվել է Բրատիսլավայի ակադեմիա, որտեղ ուսումնասիրել է իրավագիտություն, վերապատրաստվել է Բուդապեշտում։ Տրնավայում, Բուդապեշտում, Բրատիսլավայում և Վիեննայում զբաղվել է իրավաբանի կարիերայով, հետագայում Սկալիցայում բացել է իր սեփական իրավաբանական գրասենյակը։ 1878 թվականից եղել է Մարտինեում հրատարակվող «Národnie noviny» թերթի խմբագիրը, 1906 թվականից՝ գլխավոր խմբագիր։ Լրագրողական և հասարակական գործունեության ընթացքում մի քանի անգամ բանտարկվել է, բազմիցս եղել է Ռուսաստանում, Պրահայում, Բուդապեշտում, Վիեննայումն, Մյունխենում։ 19-րդ դարի 80-ական թվականներին եղել է տաղանդավոր բանաստեղծ, արձակագիր, լրագրող։ Լյուդովիտ Շտուրի նման գլխավորել է գրողների և ազգային մշակութային գործիչների ամբողջ դպրոց։ Որպես իսկական պանսլավիստ՝ նա սլովակ ժողովրդի փրկությունն ակնկալել է ռուս ժողովրդից և քննադատվել է «Hlas» ամսագրի շուրջ համախմբված մի խումբ բուրժուական դեմոկրատների կողմից։ Համագործակցել է «Orol» ամսագրի հետ, 1881 թվականին վերսկսել է «Slovenské pohlady» թերթի հրատարակությունը։ 1894 թվականից մինչև մահը եղել է «Živena» սլովակ կանանց ընկերության քարտուղարը։ Եղել է նաև «Naprej» ուսանողական միավորման անդամ և Սլովակիայի ազգային կուսակցության ակտիվ գործիչ։


== Ստեղծագործություններ ==

Վայանսկուն է պատկանում սլովակյան սոցիալական վեպի ստեղծման պատիվը։

«Տարիներու ծովը», 1879
«Լծի տակից», 1884
«Բանաստեղծություններ», 1890
«Չորացած ճյուղ», 1884
«Արմատ և ընձյուղներ», 1895-1896
«Կոտլին», 1901
«Թեկնածուն», 1881
«Պառավի ամառ», 1882
«Թռչող ստվերներ», 1883


== Գրականություն ==
Sobrané diela, sv. I-18, Turč. sv. Martin, 1936-49; в рус. пер. — Летящие тени, в кн.: Словацкие повести и рассказы, М., 1953.
Vlček J., Dejiny literatury slovenskej, Brat., 1953.


== Ծանոթագրություններ ==


== Արտաքին հղումներ ==
Svetozár Hurban Vajanský
Why Does My Heart Feel So Bad?

«Why Does My Heart Feel So Bad?», Playի սինգլը, որ թողարկվել է 1999 թվականին։ Նրա Play ալբոի չորրորդ սինգլն է։ «Why Does My Heart Feel So Bad?» երգի հիման վրա նկարահանվել է անիմացիոն տեսահոլովակ։ Թրեքը հիմնված է Banks Brothers խմբի 1963 թվականի «He’ll Roll Your Burdens Away» երգի սեմփլի վրա։


== Երգացանկ ==
CD single (CDMUTE230)"Why Does My Heart Feel So Bad?" – 3:45
"Flying Foxes" – 6:16
"Princess" – 8:17
"Why Does My Heart Feel So Bad?" (video) – 3:51CD single – remixes (LCDMUTE230)"Why Does My Heart Feel So Bad?" (ATB Remix) – 6:49
"Why Does My Heart Feel So Bad?" (Ferry Corsten Remix) – 6:46
"Why Does My Heart Feel So Bad?" (Subsonic Legacy Remix) – 6:2212-inch single (12MUTE230)"Why Does My Heart Feel So Bad?" (ATB Remix) – 6:43
"Why Does My Heart Feel So Bad?" (Ferry Corsten Remix) – 6:41
"Why Does My Heart Feel So Bad?" (Sharp Roadster Club Edit) – 6:12CD single (CDMUTE255)"Why Does My Heart Feel So Bad?" – 3:45
"Honey" (remix edit featuring Kelis) – 3:13
"Flower" – 3:25CD single – remixes (LCDMUTE255)"Honey" (Fafu's 12" Mix featuring Kelis) – 6:19
"Why Does My Heart Feel So Bad?" (Red Jerry's String & Breaks Mix) – 5:59
"The Sun Never Stops Setting" – 4:19


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Սինգլի մասին Մոբիի պաշտոնական կայքում
Why Does My Heart Feel So Bad?(անգլ.) Discogs կայքում
Լինգեվալ

Լինգեվալ (հոլ.՝ Lingewaal ( արտասանություն)), համայնք Նիդերլանդների Խելդերլանդ մարզում։ Տարածքը 50,59 կմ² է, բնակչությունը՝ 10.839 (2011 թ.)։ Մեկ շնչի տարեկան միջին եկամուտը 13.400 եվրո է։
Live in Bucharest: The Dangerous Tour

Live in Bucharest: The Dangerous Tour-ը DVD է Մայքլ Ջեքսոնի Dangerous շրջագայության շրջանակներում Բուխարեստի մարզադաշտում 1992 թվականի հոկտեմբերի 1-ին տեղի ունեցած համերգի ձայնագրությամբ։ Այն թողարկվել է 2005 թվականին։ Առաջին անգամ այս սկավառակը թողարկվել էր The Ultimate Collection բոքս սեթում։ Համերգին մասնակցել էին 70,000 երկրպագու։ Այս համերգը Մայքլ Ջեքսոնի միակ թողարկված համերգն է ԱՄՆ-ում։ Նրա այլ համերգներ թողարկվել են ԱՄՆ-ի տարածքից դուրս։
Գույություն ունի մեևնույն համերգի 2 տարբերակ, առաջին տարբերակը ցուցադրել է BBC հեռուստաալիքը Ջեքսոնի մահվանից մեկ օր անց։ Այդ տարբերակը հեռարձակվել էր BNN/Ned3 ալիքով։ Այդ տարբերակի բոլոր կադրերը նույն համերգից են։ DVD տարբերակը առաջին անգամ ցուցադրվել է 1992 թվականին HBO հեռուստաալիքով։ Այս տարբերակում ներառված են կադրեր այլ համերգներից, լավ մշակվել է երկրպագուների գոռոցները և հանվել է We Are The World Interlude-ը։


== Երգացանկ ==
"Introduction"
"Jam"
"Wanna Be Startin' Somethin'"
"Human Nature"
"Smooth Criminal"
"I Just Can't Stop Loving You" (զուգերգ Siedah Garrett-ի հետ)
"She's out of My Life"
"I Want You Back/The Love You Save"
"I'll Be There"
"Thriller"
"Billie Jean"
"Workin' Day and Night"
"Beat It"
"Will You Be There"
"Black or White"
"Heal the World"
"Man in the Mirror"
"Credits"


== Սերտեֆիկացիա ==


== Աղբյուրներ ==